ΓΡΑΠΤΗ ΕΡΩΤΗΣΗ E-1713/99

υποβολή: Jonas Sjstedt (GUE/NGL) προς την Επιτροπή

(29 Σεπτεμβρίου 1999)

Θέμα: Ανταγωνιστικά μειονεκτήματα για τη Σουηδία όσον αφορά την παραγωγή αυγών

Στη Φινλανδία, στην παραγωγή αυγών επιτρέπεται η χρήση τόσο οστεοκρεαταλεύρων όσο και χρωστικών ουσιών. Στη Σουηδία, αντίθετα, δεν επιτρέπεται η χρήση τους, ενώ και οι απαιτήσεις όσον αφορά το μέγεθος των κλωβών είναιψηλότερες απ'ό,τι στη Φινλανδία. Το αποτέλεσμα είναι ότι τα έξοδα των Φινλανδών παραγωγών είναι χαμηλότερα από εκείνα των Σουηδών. Είναι άραγε λογικό να αντιμετωπίζουν οι Σουηδοί παραγωγοί ανταγωνιστικό μειονέκτημα επειδή λαμβάνουν περισσότεροπόψη τους τηνγεία των καταναλωτών και των ζώων;

Απάντηση του κ. Byrne εξ ονόματος της Ευρωπαϊκής Επιτροπής

(1 Δεκεμβρίου 1999)

Η Ευρωπαϊκή Επιτροπή δεν γνωρίζει κάτι σχετικά με γενική απαγόρευση της χρήσης οστεοκρεαταλεύρων προερχόμενων από θηλαστικά ζώα για την εκτροφή οποιωνδήποτε ζώων, συμπεριλαμβανομένων των ορνίθων ωοπαραγωγής στη Σουηδία.

Από το 1986 απαγορεύεται στη Σουηδία η χρήση ορισμένων ζωικώνλών (δηλ. προερχόμενων από ζώα τα οποία πέθαναν από φυσικά αίτια ή από τμήματα πτωμάτων σφαγίων τα οποία εμφανίζουν παθολογικές αλλοιώσεις) για την παρασκευή ζωοτροφών. Η παρέκκλιση αυτή από την κοινοτική νομοθεσία αποτέλεσε αντικείμενο διαπραγμάτευσης στο πλαίσιο της πράξης προσχώρησης την εποχή της ένταξης της Σουηδίας στην ΕΕ. Η Ευρωπαϊκή Επιτροπή εξετάζει τώρα το ενδεχόμενο να εισαγάγει παρόμοια απαγόρευση σε κοινοτικό επίπεδο.

Σύμφωνα με τις πληροφορίες που έλαβε η Ευρωπαϊκή Επιτροπή, στη Σουηδία επιτρέπεται η χρήση χρωστικών ουσιών στα αυγά κατά συμμόρφωση με τις διατάξεις της οδηγίας του Συμβουλίου 70/524/ΕΟΚ της 23ης Νοεμβρίου 1970 περί των προσθέτων στη διατροφή των ζώων(1).

Όσον αφορά την προστασία των ορνίθων ωοπαραγωγής, η Ευρωπαϊκή Επιτροπή ανησυχεί πολύ για την ορθή μεταχείριση των ζώων και δίνει στο θέμα αυτό μεγάλη προτεραιότητα.

Όσον αφορά το μέγεθος των κλωβοστοιχιών και τη νομοθεσία για την προστασία της ορθής μεταχείρισης των ζώων στη Σουηδία, η οδηγία του Συμβουλίου 88/166/ΕΟΚ της 7ης Μαρτίου 1988 που αφορά την εκτέλεση της απόφασης του Δικαστηρίου στην 131/86, ακύρωση της οδηγίας του Συμβουλίου 86/113/ΕΟΚ της 25ης Μαρτίου 1986 για τον καθορισμό των ελάχιστων προδιαγραφών σχετικά με την προστασία των ωοπαραγωγών ορνίθων που εκτρέφονται σε κλωβοστοιχίες(2) ορίζει στο άρθρο 1 ότι «καθορίζει τις ελάχιστες προδιαγραφές για την προστασία των ωοπαραγωγών ορνίθων που εκτρέφονται σε κλωβοστοιχίες». Η ίδια αρχή διατυπώνεται

στην οδηγία του Συμβουλίου 1999/74/ΕΚ της 19ης Ιουλίου 1999(3), οποία θα αντικαταστήσει την οδηγία του Συμβουλίου 88/166/ΕΟΚ και η οποία ορίζει ότι τα κράτη μέλη μπορούν, τηρουμένων των γενικών κανόνων της συνθήκης ΕΚ, να διατηρούν ή να εφαρμόζουν στο έδαφός τους σχετικά με την προστασία των ορνίθων ωοπαραγωγής διατάξεις αυστηρότερες από τις προβλεπόμενες στην παρούσα οδηγία.

Είναι σαφές ότι στόχος της οδηγίας είναι να καθορίσει ελάχιστες προδιαγραφές για την ορθή μεταχείριση των ζώων και συνεπώς τα κράτη μέλη μπορούν αν προχωρήσουν περισσότερο αν το επιθυμούν, με την προϋπόθεση ότι τηρούν τους γενικούς κανόνες που ορίζονται στη συνθήκη. Αυτό συνάδει με την απόφαση του Δικαστηρίου της 19ης Οκτωβρίου 1995 στηνπόθεση C-128/94, Hnig.

Αναμφισβήτητα ορισμένες πτυχές των ενισχυμένων προδιαγραφών για την ορθή μεταχείριση των ζώων όπως οι διατάξεις που προβλέπουν ανώτερης ποιότητας εγκαταστάσεις ενδέχεται να επηρεάσουν το κόστος παραγωγής αλλά στην πραγματικότητα το πρωτόκολλο αριθμ. 33 της συνθήκης του Άμστερνταμ απαιτεί από την Ευρωπαϊκή Επιτροπή και τα κράτη μέλη να δίνουν προτεραιότητα στην ορθή μεταχείριση των ζώων κατά την κατάρτιση των πολιτικών για τις μεταφορές, την ενιαία αγορά και την έρευνα.

Επομένως δεν προκύπτει από τις διαθέσιμες πληροφορίες ότι ηφιστάμενη νομοθεσία στην οποία αναφέρεται ο κ. βουλευτής αποτελεί παραβίαση του εφαρμοστέου κοινοτικού δικαίου είτε όσον αφορά την ορθή μεταχείριση των ζώων είτε όσον αφορά την κοινή οργάνωση της γεωργικής αγοράς.

(1) ΕΕ L 270 της 14.12.1970.

(2) ΕΕ L 74 της 19.3.1988.

(3) ΕΕ L 203 της 3.8.1999.